stanford-oval/wikipedia huggingface dataset:
תפילת הרופא
נוסח התפילה

פרק זה טעון עריכה. אנא תרמו לוויקיפדיה . ייתכן שתמצאו פירוט בדף השיחה. הסיבה היא: ניקוד שגוי.
אֵל עֶלְיוֹן, טֶרֶם שֶׁאֲנִי מַתְחִיל בַּעֲבוֹדָתִי הַקְדוֹשָׁה לְרַפֵּא אֶת יְצוּרֵי כַּפֶּיךָ, אֲנִי מַפִּיל אֶת תְּחִינָתִי
לִפְנֵי כִּסֵא כְּבוֹדְךָ, שֶתִּתֵּן לִי אֹמֶץ רוּחַ וּמֶרֶץ רַב
לַעֲשׂוֹת אֶת עֲבוֹדָתִי בֶּאֱמוּנָה, וְשְׁהַשְׁאִיפָה לִצְבֹר הוֹן אוֹ
לְשֵׁם טוֹב לֹא תְּעַוִּר אֶת עֵינַי מִלִּרְאוֹת נְכוֹחָה.
אָדוֹן הֲעוֹלָמִים, גֲלוּי וְיָדוּעַ לכֹל בְּנֵי בְּרִיתֶךָ שְׁרָק אָתָה לֶבָד
הוּא מָעָנִישׁ וְמְחַנֶן, מָכֶּה וְמְרָפֶּא. בְּרָם בֶּחֹכְמָתְךָ אֵין
סוֹף רַצִיתָ שְׁאָנִי, עַבְדֶךָ הָאָבְיוֹן, בָּשָׂר וָדָם, עָפָר
וָאֶפֶר בִּיכֹלְתִי הָצָנוֹעַה וּבֶשִׂכְלִי הָקָטָן צָבָרְתִי יֶדָע עָל
גוּף הָאָדָם ועָל רוּחוֹ, שְׁאָתָה בְּרַחֲמֵיךָ הָגָדוֹלִים גִילִיתָ
בֶּעוֹלָמְךָ הָגָשְׁמִי. וְהִנֶה, אָנִי בְּפְּקֻדָתְךָ, בְּמִצְוָתְךָ
וּבְעֶזְרָתֶךָ מַתְחִיל לֶרָפֶּא יְצוּרֵי כַּפֶּיךָ בְּהָבָנָתִי
הָמְלֵיאָה שְׁרָק בִּימִינְךָ הָרָמָה וְהָנִשְׂאֶת הָהָחְלָטוֹת עָל
חָיִים וְעָל מָוֶת, עָל הָבְרָאָה וְעָל חוֹלִי, עָל הָצְלָחָתִי
בְּרִפּוּי הָחוֹלֶה וְעָל כִּשְׁלוֹנִי בְּעָבוֹדָתִי.
שוֹכֵן בִּמְרוֹמָיו, מֶלֶך חַי וְקַיָם, יְהִי רָצוֹן מִלֶפָנֵיךָ שֶתִתֶן לִי,
לֶעַבְדְךָ, לֶבֶּן אֲמָתֶךָ חֶפֶץ, כֹּח וֶיָכוֹלֶת שִׂכְלִית
לֶהַמְשִׁיךְ לִלְמוֹד רַפוּאָה בַּאֵין הָפְסָקָה לֶאוֹרֶךְ כֹּל חָיָי
מִפִי רוֹפְאִים נֶבוּנִים מִמֶנִי.
תְזַכֵּנִי לְהַבִּיט עַל כֹּל סוֹבֵל, הַבָּא לִשְׁאֹל בַּעֲצָתִי, כְּעַל אָדָם,
בְּלִי הֶבְדֵּל בֵּין עָשִׁיר וְעָנִי, יְדִיד וְשׂוֹנֵא, אִישׁ טוֹב
וְרַע, בַּצַר לוֹ הַרְאֵנִי רַק אֶת הָאָדָם, אַהֲבָתִי לְתּוֹרַת
הָרְפוּאָה תְּחַזֵּק אֶת רוּחִי, רַק הָאֶמֶת תִּהְיֶה נֵר לְרַגְלַי,
כִּי כֹל רִפְיוֹן בַּעֲבוֹדָתִי יָכוֹל לְהָבִיא כִּלָּיוֹן וּמַחֲלָה
לִיְצִיר כַּפֶּיךָ. אָנָא ה' רַחוּם וְחַנוּן, חַזְּקֵנִי וְאַמְּצֵּנִי
בְּגוּפִי וּבְנַפְשִׁי, וְרוּחַ שָלֵם תִּטַּע בְּקִרְבִּי.
בָּרוּך אַתָה, אָדוֹן כֹּל הֲמָעָשִׁים וּבוֹרֵא כֹּל הֲהָבְרָאוֹת.
התפילות הנוספות בהשראת תפילת הרופא > תפילת יום יום של רופא

ישנו נוסח שונה לתפילת הרופא שגם יוחסה לרמב"ם אך פרופ' ליבוביץ שלל את יחוסה זה. התפילה נכתבה על ידי הרץ והיא נקראת "תפילת יום-יום של רופא".
התפילה  פותחת במילים ”אל טוב ורחום! אתה יצרת בחכמתך את גוף האדם. כלים לרבבות הרכבת בו לעשות את פעלם בלי הרף, כדי לשמור עליו ולהזין אותו בשלמות היופי כבית-קיבול לחיי נצח...” ומסתיימת בבקשה ”אתה בחרת בי לשמור על יצוריך בחייהם ובמותם, הנני עתה למלא את שליחותי. חזקני בתפקידי הגדול הזה, כדי שיצליח, כי בלעדי עזרתך לא יצליח האדם אף בקטן מעשיו.”
התפילות הנוספות בהשראת תפילת הרופא > תפילת האחות

"תפלת האחות" נכתבה על ידי דפנה מאיר בעת ששימשה אחות במחלקה הנוירוכירורגית בבית החולים סורוקה.
התפילה, שחוברה בהשראת "תפלת הרופא" פותחת במילים ”זכני נא להבין, לדעת ולזכור תמיד, כי התרופות הן מתנה ממך...” ומסיימת בבקשה ”...זכני נא ללמוד להזדהות, מתוך בריאות, עם סבלו של החולה ולעזור לו ככל יכולתי בכלים שאתה נותן לי יום יום ושעה שעה. אמן”.
התפילה מופיעה בספר "תפלת נשים" שחברה עליזה לביא.
התפילות הנוספות בהשראת תפילת הרופא > תפילה לתומכי הרפואה

"תפילה לתומכי רפואה" נכתבה בשנת 2017 על ידי יניב פוגל, סגן מנהל אדמיניסטרטיבי בבית החולים אסף הרופא, בהתייעצות עם רבנים ומורי הוראה.
התפילה, שחוברה בהשראת "תפלת הרופא" פותחת במילים ”אל עליון רחום וחנון , מודה אני לפניך על שזיכיתני להיות כלי לשליחותך ולעסוק בעולם הרפואה , לסייע להביא רפואה  לחולים ולהקל על סבלם...” ומסיימת בבקשה ”... אנא ה' חזקני נא ותן בי כוח שאוכל להמשיך ולסייע ליצירי כפיך באהבה.”''
ראו גם

שבועת הרופאים
פרימום נון נוקרה
הערות שוליים

↑  תפילת הפסיכולוג, באתר פסיכולוגיה עברית
↑  כיכר השבת, ‏התפילה המרגשת של דפנה מאיר הי"ד: "תזכה אותי לחלק תרופות לזקוקים לישועה", באתר כיכר השבת, 18 בינואר 2016
↑  "תפילה לתומכי הרפואה", ערוץ 7
↑  נוסח התפילה, באתר הספרייה הלאומית.
↑  התפילה המלאה במאמרו של ד"ר קצנלסון.
↑  כיכר השבת, ‏התפילה המרגשת של דפנה מאיר הי"ד: "תזכה אותי לחלק תרופות לזקוקים לישועה", באתר כיכר השבת, 18 בינואר 2016
↑  עמוד הפייסבוק הרשמי של עליזה לביא
↑  המבשר (יומון), יום ו', 27.4.2018, עמוד 2
↑  "תפילה לתומכי הרפואה", ערוץ 7
↑  "הכירו: זאת התפילה לתומכי רפואה", באתר 'כל הזמן'
"תפילת תומכי הרפואה" תלויה בקיר בית הכנסת של בית חולים.
ג'רי טיילור

| --- | --- |
אין תמונה חופשית
 לידה:  30 ביוני 1938 בלומינגטון, אינדיאנה, ארצות הברית
 פטירה:  24 באוקטובר 2024 (בגיל 86) דייוויס, קליפורניה, ארצות הברית
 מדינה:  ארצות הברית 
 עיסוק:  מפיקת טלוויזיה תסריטאית טלוויזיה
 מקום לימודים:  אוניברסיטת מדינת קליפורניה (1966)  אוניברסיטת אינדיאנה 
 יצירות בולטות:  עבודותיה במסגרת זיכיון "מסע בין כוכבים"
 בן או בת זוג:  דיק אנברג (1959–1975)  דיוויד מוסינגר (11 באוקטובר 1986–26 באוקטובר 2018) 
 צאצאים:  אלכסנדר אנברג 
 מספר צאצאים:  3 
 פרופיל ב-IMDb
 
ג'רי טיילור (באנגלית: Jeri Taylor;‏ 30 ביוני 1938 – 24 באוקטובר 2024) הייתה תסריטאית ומפיקת טלוויזיה אמריקאית שהייתה ידועה בתרומתה לסדרה "מסע בין כוכבים". היא הייתה בוגרת אוניברסיטת אינדיאנה, שם היא הייתה חברה ב"קאפא אלפא תטא".
כתיבה עבור "מסע בין כוכבים"

לאחר שכתבה תסריטים לסדרות טלוויזיה שונות, כמו "Little House on the Prairie" ו-"The Incredible Hulk", ושימשה כמפיקה וכבמאית בסדרות "Quincy, M.E." ו-"Jake and the Fatman", לי שלדון - אשר איתו עבדה על "Quincy, M.E." - המליץ עליה למפיקי "מסע בין כוכבים: הדור הבא".
טיילור הצטרפה לצוות "מסע בין כוכבים: הדור הבא" בתחילת העונה הרביעית, כמפיקה אחראית, והייתה שותפה לכתיבת הפרק "Suddenly Human". לאחר שנתיים, טיילור הפכה למפיקה-שותפה, ביחד עם ריק ברמן ומייקל פילר, ושימשה כמפיקה בפועל של העונה השביעית והאחרונה של "מסע בין כוכבים: הדור הבא". במהלך תקופה זו היא כתבה מספר פרקים, לרבות הפרק האחרון של ויל ויטון כדמות קבועה בסדרה ("Final Mission"), הפרק שבו נראו לראשונה הקרדאסים, שמאוחר יותר קיבלו תפקיד משמעותי בעלילת הסדרה "מסע בין כוכבים: חלל עמוק 9" ("The Wounded"), וכן את החלק הראשון של הפרק הכפול בו הופיע ככוכב אורח ליאונרד נימוי כספוק ("Unification").
במהלך השנה האחרונה של "הדור הבא", טיילור עבדה עם ריק ברמן ומייקל פילר על פיתוח סדרת מסע בין כוכבים רביעית - "מסע בין כוכבים: וויאג'ר". כאשר הפקת "הדור הבא" הסתיימה, טיילור הועברה לצוות ההפקה של "וויאג'ר", ושימשה כמפיקה בפועל, יחד עם ריק ברמן, בארבע השנים הראשונות. בתחילת העונה השנייה, כאשר מייקל פילר עבר למשרה מופחתת של יועץ יצירתי, טיילור הפכה לראש צוות הכותבים ונשארה בתפקיד זה עד לתום העונה הרביעית, כאשר פרשה והעבירה את השליטה בצוות הכותבים לבראנון בראגה.
במהלך עבודתה על "הדור הבא" ו"וויאג'ר", טיילור כתבה שלושה רומנים אודות "מסע בין כוכבים".
חיים אישיים

טיילור הייתה נשואה לשדרן הספורט דיק אנברג בשנים 1963–1973. בנם אלכסנדר אנברג גילם דמויות של וולקנים הן ב"דור הבא" ובהן ב"וויאג'ר". בשנת 1996 טיילור התחתנה עם הבמאי-מפיק-תסריטאי דייוויד מואזינגר.
הנצחה

טיילור, שנולדה בבלומינגטון, אינדיאנה, שילבה את מקום הולדתה בקורות חייה של קפטן קת'רין ג'יינוויי הבדיונית. בסוף אוקטובר 2020 הונצחה דמותה של ג'יינוויי בעיר הולדתה העתידית. למונומנט שהוצב הוסף אזכור לטיילור, הן כילידת המקום והן כמי שהייתה אחראית בין היתר על עיצוב דמותה של ג'יינוויי.
טיילור נפטרה ב-24 באוקטובר 2024.
ביבליוגרפיה

Taylor, Jeri (1991). Unification. Pocket Books. ISBN 0-671-77056-X.
Taylor, Jeri (1996). Mosaic. Pocket Books. ISBN 0-671-56311-4.
Taylor, Jeri (1998). Pathways. Pocket Books. ISBN 0-671-00346-1.
לקריאה נוספת

Nemecek, Larry (2003). Star Trek: The Next Generation: Companion. Pocket Books. ISBN 0-7434-5798-6.
הערות שוליים

↑   Janeway Monument Unveiling 2020, סרטון  באתר יוטיוב
| --- | --- |
בקרת זהויות :  NLI: 987007403032205171  BnF: cb14042429v (data)  ISNI: 0000 0001 1760 7931  LCCN: n96099284  NKC: pna2008456571  SNAC: w600081k  SUDOC: 268248710  VIAF: 44500824   WorldCat (עם VIAF): 44500824
ג'ידא רינאוי זועבי

ג'ידא רינאווי-זועבי (בערבית: غيداء ريناوي-زعبي; תעתיק מדויק: ע'ידאא' רינאוִי-זֻעְבי; נולדה ב-28 בספטמבר 1972) היא פוליטיקאית ואקטיביסטית ערבייה-ישראלית, וחברת כנסת לשעבר מטעם מפלגת מרצ. ניהלה את מכון המחקר אקטו של המכללה למנהל. בין השנים 2008 ל-2017 שימשה כמנכ"לית המייסדת של מרכז אינג'אז לקידום הרשויות המקומיות של ההמגזר הערבי.
לקראת הבחירות לכנסת העשרים וארבע שובצה במקום הרביעי ברשימת מפלגת מרצ, ונכנסה לכנסת. זועבי שימשה גם כחברת הקואליציה במהלך קדנציית ממשלת ישראל השלושים ושש מטעם סיעת מרצ במשך כשנה וחצי, אך הצביעה מספר פעמים לצד האופוזיציה, דבר שהוביל לפיטוריה על-ידי יו"ר מפלגתה.
ביוגרפיה

רינאוי-זועבי נולדה בנצרת, ישראל, כבתם הבכורה של עקרת בית, ושל רופא נפרולוג שהיה ממקימי מחלקת הדיאליזה בבית החולים האנגלי בנצרת, ולה אח ושלוש אחיות.
התחנכה בבית הספר סנט ג'וזף שבעיר הולדתה. היא למדה תואר ראשון בספרות עברית ובפסיכולוגיה באוניברסיטה העברית בירושלים, והשלימה לימודי תואר שני בספרות באוניברסיטת חיפה. לאחר מכן התמחתה בייעוץ ארגוני במכללת אורנים, והשלימה תואר שני במנהל עסקים מהמכללה למינהל. בנוסף, היא בוגרת תוכנית השקעת אימפקט להכשרת מנהלים של בית הספר לעסקים באוניברסיטת אוקספורד.
פעילות ציבורית

בין השנים 2002–2008 ניהלה מיזמים, תחילה במרכז ישראל–פלסטין למחקר ומידע, ומאוחר יותר גם בוועד ראשי הרשויות במגזר הערבי בישראל. לאחר מכן ייסדה את מרכז אינג'אז (בערבית: انجاز, "הישג") לקידום הרשויות המקומיות הערביות, וניהלה אותו עד 2017. המרכז עמד בקשר רצוף עם משרדי ממשלה שונים, ובפרט היה שותף לעיצוב החלטת הממשלה מספר 922 שעסקה בפיתוח של קהילות בני המיעוטים בישראל, בפרט בפן הפיתוח הכלכלי, בשנים 2016–2020. בנוסף, ייעצו אנשיו לראשי רשויות, בעיקר בנושאים פיננסיים.
נבחרה כאחת מ-100 "האנשים המשפיעים ביותר בישראל" ב"דה מרקר" ב-2011. בשנת 2015 היא הייתה האישה הערבייה הראשונה שזכתה בפרס "ממשל תקין בישראל" וב-2018 מגזין "פורבס ישראל" בחר בה כאחת מ-50 הנשים המובילות במשק הישראלי.
בין השנים 2017–2019 הייתה יועצת מטעם משרד הפנים להקמת האשכול המוניציפלי "מבואות הכרמל" לפיתוח כלכלי. החל משנת 2018 ניהלה את מרכז אקטו להשקעות אימפקט במכללה למניהל, והחל משנת 2020 היא מנהלת גם את עמותת הידידים של המרכז הרפואי פוריה.
הייתה חברת חבר הנאמנים של האוניברסיטה העברית בירושלים, של הוועד המנהל של מכללת המרכז האקדמי רופין, של מועצת המנהלים של עמותת מרים למאבק בסרטן השד, של הוועדה הבין-משרדית בנושא העלאת גיל הפרישה לנשים והוועדה בנושא הנגשת זכויות סוציאליות במשרד המשפטים. בנוסף, היא חונכת סטודנטים בתוכנית שגרירי קרן רוטשילד.
באוקטובר 2023 התמנתה זועבי ליועצת ל"מפעם מעלה אדומים", גוף משותף למשרד הפנים ול-23 התנחלויות, שמשרדיו שוכנים במעלה אדומים.
כפוליטיקאית וחברת כנסת

בפברואר 2021, לקראת הבחירות לכנסת העשרים וארבע, שובצה על-ידי מפלגת מרצ במקום הרביעי במשבצת המועמד הערבי. במהלך מערכת הבחירות עוררה סערה כשאמרה בראיון בערבית לאתר העיתון "כל אל-ערב" שתימנע מהצבעה על חוק לאיסור טיפולי המרה, בסתירה לקו הפרו-להט"בי המזוהה עם מפלגת מרצ בה הייתה חברה באותה העת, ועל אף שהצעת החוק הועלתה על ידי יו"ר המפלגה ניצן הורוביץ. ב-6 באפריל 2021 נכנסה רינאוי כחברה בכנסת ה-24. שימשה מטעם מרצ כסגנית יו"ר הכנסת וכחברה בוועדת הכספים ובוועדה המיוחדת לענייני המגזר הערבי.
ב-17 בינואר 2022 הצביעה נגד חוק הגיוס שהעלתה הקואליציה ונועד לעודד גיוס בני ישיבות חרדים, בניגוד להצבעת חבריה לסיעה. ב-22 בפברואר 2022 הודיע שר החוץ יאיר לפיד על כוונתו למנות אותה לקונסולית הכללית של ישראל בשנגחאי. זועבי אמרה שהיא שמחה על המינוי, אך כשהוא התעכב הודיעה ב-19 במאי על פרישה מהקואליציה. ב-22 במאי הודיעה כי היא חוזרת להיות חברה בקואליציה. ב-9 ביוני 2022 טענה שראש הממשלה החליפי יאיר לפיד הבטיח לה לקיים את דרישתה להחזרת עקורי איקרית ובירעם ולא קיים זאת, והיא מעמידה את קיום ההבטחה כתנאי לחזרתה לקואליציה. לפיד הכחיש שהסכים לדרישה.
ב-23 ביוני, לאחר ההודעה על פיזור הכנסת, הצביעה זועבי נגד חוק הקנאביס של הקואליציה, שנועד להקל את השימוש בקנאביס רפואי, והביאה להפלתו. שר הבריאות ויו"ר מרצ ניצן הורוביץ, ביקר אותה בצורה נוקבת על כך באומרו: "אין לנו קשר יותר לאישה הזאת. ההתנהגות שלה הייתה נבזית ולא הגונה".
חיים אישיים

זועבי נשואה, ואם לשניים. מתגוררת בנוף הגליל (נצרת עילית לשעבר).
פרסים והוקרה

2011 – 100 המשפיעים על הכלכלה הישראלית, TheMarker
2015 – אות אביר שלטון מקומי, התנועה למען איכות השלטון בישראל
2018 – 50 הנשים המשפיעות בישראל, פורבס ישראל
הערות שוליים

↑  אודות, באתר מפלגת מרצ
↑  ג'ידא רינאוי-זועבי באתר ארגון בוגרי העברית
↑  https://www.nli.org.il/he/a-topic/987007263277005171
1 2  ג'ידא רינאוי-זועבי, באתר alumni.huji.ac.il
↑  סולידריות חברתית בזמן הקורונה
↑  עמית סגל, ‏הפילה את ממשלת בנט-לפיד בגלל ההתנחלויות - ומונתה ליועצת משרד הפנים בהתנחלויות, באתר ‏מאקו‏, 2 באוקטובר 2023
↑
↑   יהונתן ליס, ח"כ לשעבר רינאוי זועבי משמשת יועצת בגוף משותף למשרד הפנים ולהתנחלויות, באתר הארץ, 2 באוקטובר 2023
↑  אריק בנדר, ‏הרכש החדש של מרצ: מחזקים את הייצוג הערבי-נשי, באתר מעריב אונליין, 4 בינואר 2021
↑   מירב ארלוזורוב, הפנים החדשות במרצ בטוחה שהציבור הערבי לא מאמין לנתניהו, באתר TheMarker‏, 15 בינואר 2021
↑  אריק בנדר, ‏מספר 4 במרצ הצהירה כי לא תצביע נגד טיפולי המרה - וחזרה בה, באתר מעריב אונליין, 8 במרץ 2021
↑  יהונתן ליס, ח"כ ג'ידא רינאוי-זועבי ממרצ תמונה לקונסולית ישראל בשנגחאי, באתר הארץ, 22 בפברואר 2022
1 2  איתמר אייכנר, "הח"כית המורדת" ממרצ מונתה לקונסולית הכללית של ישראל בשנגחאי, באתר ynet, 22 בפברואר 2022
↑  דפנה ליאל מוחמד מג'אדלה, ‏רינאוי-זועבי חוזרת לקואליציה; נתניהו תקף: "משלמים לשונאי ישראל" - בימינה ענו: "גובה הצעקות כעומק השקרים", באתר ‏מאקו‏, 22 במאי 2022
↑  טל שלו‏, רינאווי זועבי: לפיד הבטיח להחזיר פלסטינים שגורשו מכפרים בגליל ב-1948; לפיד: מדובר בהזיה, באתר וואלה, 9 ביוני 2022
↑  חה"כ זועבי: מנסור עבאס מאחורי יוזמת איקרית ובירעם, ערוץ 7, 9 ביוני 20222
↑  אחרי חשיפת מסמך המו"מ - זועבי בטון מאיים: "לפיד רוצה הוכחות? לא כדאי לך שאגיע לזה", באתר ‏מאקו‏, 10 ביוני 2022
↑  במרצ מתנערים מחה"כ זועבי: "אין לנו קשר יותר לאישה הזאת, ההתנהגות שלה נבזית", באתר ‏מאקו‏, 23 ביוני 2022
↑    יהודה יפרח, ‏קולו של השטח: האישה שמחוללת שינוי במגזר הערבי, בעיתון מקור ראשון, 20 בפברואר 2018
↑  רוני וולף‏, טקס אות אביר איכות השלטון: 5 דברים שאתם צריכים לדעת היום, באתר וואלה, 16 בדצמבר 2015
↑  47# ג'ידא רינאווי זועבי, באתר פורבס ישראל, ‏2018-07-09
| --- | --- |
בקרת זהויות :  VIAF: 297052979   WorldCat (עם VIAF): 297052979
צבא השחרור הלאומי (לוב)

|  פרטים |
| --- | --- |
 מדינה:  לוב לוב
 שיוך:  צבא 
 בסיס האם:  טריפולי 
 אירועים ותאריכים
 תקופת הפעילות:  2011–הווה (כ־13 שנים) 
 מלחמות:  ההתקוממות בלוב 
 פיקוד
 מפקד נוכחי:  מועצת המעבר הלאומית 
 
צבא השחרור הלאומי של לוב (בערבית: جيش التحرير الوطني الليبي) היה הזרוע המזוינת של מועצת המעבר הלאומית. הוא הוקם בפברואר 2011 על מנת להדיח את מועמר קדאפי.
צבא השחרור הלאומי ניצח את צבא לוב בזירת הרי הנפוזה, בזירת מיסראתה, בזירה המערבית-צפונית ובזירת המדבר הדרום מזרחית וזרועותיו שימשו בסיס להקמתו מחדש של הצבא הלאומי של לוב.
כוח וארגון

גודלו של הצבא הוערך בין 35,000 ל-40,000 לוחמים מתנדבים אך אין מידע מדויק בנושא זה. בנוסף ידוע שהצבא אורגן במסגרת של לפחות חטיבות 
כשהחטיבה הגדולה והמאומנת ביותר היא חטיבת טריפולי, אשר קיבלה אימון של שלושה שבועות על לוחמה בשטח עירוני מהכוחות המיוחדים של הצבא הקטרי. בנוסף, הגיעו מפקדיה ממדינות דוברות אנגלית, מה שעזר בתיאום עם נאט"ו. גודלה בעת הקרב על טריפולי הוערך בכ-1,300 לוחמים. נכון לספטמבר 2011, עמד האומדן על עד 5,000 לוחמים.
ספקי חוץ > איחוד האמירויות הערביות

דווח כי איחוד האמירויות הערביות מספקת למורדים רובי FN FAL.
ספקי חוץ > מצרים

לפי דיווחים שונים, סיפקה מצרים למורדים בעיקר נשק קל, כמו רובי סער ותחמושת
ספקי חוץ > צרפת

צרפת הודתה כי סיפקה למורדים בהרי הנפוזה טילי "מילאן" נגד טנקים, רובים ותחמושת
ספקי חוץ > קטר

קטר סיפקה למורדים טילי "מילאן" וע"פ הערכות סיפקה יותר מ-400 רובי AK-47. קטר סיפקה גם אמצעי הסוואה, אפודי מגן, אמצעי תקשורת למורדים, ואימונים לחטיבת טריפולי בהרי הנפוזה לקראת הקרב המכריע על טריפולי.
ספקי חוץ > ארצות הברית

ארצות הברית נתנה 25 מיליון דולר למורדים לצורך אספקה רפואית ומכשירי תקשורת כך שלא תכלול נשק.
ספקי חוץ > בריטניה

בריטניה סיפקה למורדים אמצעי תקשורת ואפודי מגן.
ערך זה הוא קצרמרבנושא צבא ובנושא לוב. אתם מוזמנים לתרום לוויקיפדיה ו.
חג מולד בלתי נשכח

| --- | --- |

 בימוי:  ג'אנין דמיאן 
 הופק בידי:  מייקל דמיאן, בראד קרבוי 
 תסריט:  רון אוליבר 
 שחקנים ראשיים:  לינדזי לוהן ג'ק וגנר ג'ורג' יאנג קורד אוברסטריט אליאנה לוהן 
 מדינה:  ארצות הברית 
 חברה מפיצה:  נטפליקס 
 שיטת הפצה:  וידאו על פי דרישה 
 הקרנת בכורה:  10 בנובמבר 2022 
 משך הקרנה:  93 דק' 
 שפת הסרט:  אנגלית 
 סוגה:  סרט קומדיה, סרט רומנטי, סרט חג המולד 
 דף הסרט ב־IMDb
 
חג מולד בלתי נשכח (באנגלית: Falling for Christmas) הוא סרט קומדיה רומנטית לחג המולד האמריקאי, בבימויה של ג'יין דמיאן, מתסריט של ג'ף בונט ורון אוליבר. בסרט מככבת לינדזי לוהן, ואילו קורד אוברסטריט, ג'ורג' יאנג, ג'ק וגנר ואוליביה פרז מופיעים בתפקידי משנה.
עלילה

יורשת מלונות מאורסת טרייה ומפונקת סובלת מאמנזיה מוחלטת לאחר תאונת סקי ומוצאת את עצמה תחת השגחתם וטיפולם של אב ובתו הקטנה בימים שקדמו לחג המולד.
שחקנים ודמויות

לינדזי לוהן בתור סיירה בלמונט
קורד אוברסטריט בתור ג'ייק
ג'ורג' יאנג בתור טאד
ג'ק וגנר בתור בורגארד בלמונט
אוליביה פרס בתפקיד אבי
אלחנדרה פלורס בתור אלחנדרה קרלייל
צ'ייס רמזי בתור טרי קארבר
שון ג'יי דילינגהאם בתור ראלף
אנטוניו די. צ'ריטי בתור השריף בורדן
אליאנה לוהן בתור סטייליסטית
הפקה

במאי 2021, הודיעה נטפליקס שלינדזי לוהן לוהקה לתפקיד בקומדיה רומנטית לחג המולד עבור שירות הסטרימינג וחשפה את תקציר העלילה. פרטי ההפקה של הסרט דווחו על ידי המגזין וראייטי כאשר ג'יין דמיאן אמורה לביים את התסריט שנכתב על ידי ג'ף בונט ורון אוליבר. תאגיד הקולנוע של אמריקה בראד קרבוי וסרטי ריביירה, מייקל דמיאן, יפיקו את הסרט, בעוד אמנדה פיליפס, אריק ג'רב ודייוויד וולף שימשו כמפיקים בפועל. הפקת הסרט החלה בנובמבר, והוא יופץ בעונת החגים של 2022. באוקטובר, מייקל דמיאן אישר בראיון שהצילומים יתחילו בחודש יוני ביוטה.
בתחילת נובמבר, פורסם שקורד אוברסטריט לוהק לתפקיד מושא האהבה של לוהן בסרט. ג'ורג' יאנג, ג'ק וגנר ואוליביה פרז יופיעו גם הם בתפקידים לא ידועים. בשבוע שלאחר מכן, נטפליקס פרסמה טריילר ראשון של הסרט. ההפקה דיווחה שהחל הצילומים לסרט, תחת הכותרת "חג המולד בארץ הפלאות", יתקיימו ביוטה, מ-8 בנובמבר עד 15 בדצמבר 2021. בפברואר 2022, נטפליקס פרסמה טיזר הכולל קליפ של לוהן בסרט שנקרא רשמית Falling for Christmas . באותו חודש, לוהן התראיינה למגזין ווג על החלטתה לקבל את התפקיד.
ביולי 2022, אמה של לוהן, דינה, חשפה כי בתה אליאנה תופיע גם היא בסרט, וגם תשיר שני שירים שיהיו חלק מהפסקול. ב-3 באוקטובר, נטפליקס פרסמה את הפוסטר הרשמי ומידע נוסף על הפרויקט. ב-7 באוקטובר, נטפליקס שיתפה את הטריילר הרשמי שלה, הכולל גרסת כיסוי של " Jingle Bell Rock " שביצעה לוהן והודיעה שהרצועה המלאה תהיה זמינה להאזנה ב-4 בנובמבר.
הסרט הוקרן לראשונה ב-10 בנובמבר 2022 בנטפליקס.
יוסף יזרעאלי

| --- | --- |

יוסף יזרעאלי, הדפס המוצג בתערוכה מתמדת במועצה אזורית בקעת הירדן
 לידה:  28 ביוני 1906 קייב, האימפריה הרוסית 
 פטירה:  28 במרץ 1973 (בגיל 66) 
 מדינה:  ישראל 
 
יוסף יזרעאלי (28 ביוני 1906 – 28 במרץ 1973) היה סגן ציר ואחר כך ציר בשלושה קונגרסים ציוניים בשנות השלושים. חבר המזכירות והלשכה של מפא"י, חבר הוועד הפועל של ההסתדרות והוועד הפועל הציוני והמזכיר הראשון של איחוד הקבוצות והקיבוצים. חבר וממלא מקום ראש המפקדה הארצית של ה"הגנה". איש תעשיית הביטחון בישראל ומנהל התע"ש בשנים 1946–1947. עם הקמת משרד הביטחון ב-1948 היה למזכיר הכללי הראשון שלו.
קורות חיים

נולד בקייב, באותה עת האימפריה הרוסית, להוריו, דוד יזרעאלי וחיה לבית אלטמן. קיבל בהתחלה חינוך יהודי ואחר כך גמר בית ספר תיכון של המשטר הבולשביקי בקייב. בו בזמן היה פעיל בחשאי בתנועת "השומר הצעיר" (חבר הוועד של אזור קייב) וב"החלוץ". אסיר ציון בשל פעילותו הציונית. בסוף 1924 עלה לארץ ישראל והחל את פעולתו בייסוד תנועת הצופים העובדים והנוער העובד. היה ב-1924 ממייסדי וראשוני קיבוץ אפיקים ואחר כך מפעילי הקיבוץ המאוחד ואיחוד הקבוצות והקיבוצים. החל מ-1928 ובמשך שנות השלושים היה שליח ההסתדרות במדינות הבלטיות ובמדינות נוספות באירופה וארגן שם בין השאר את תנועות הנוער. חבר מזכירות מרכז מפא"י ומועצת הקיבוץ המאוחד.
ב-1932 נשא לאשה את לאה לבית ואס ולשניים נולדו בן ובת.
היה סגן ציר ואחר כך ציר בקונגרסים הציוניים ב-1933, 1935 ו-1939.
בשנות מלחמת העולם השנייה היה שליח ההסתדרות בארצות הברית ובשנת 1941 יזם הקמת פלוגת טיס שם, שתעסוק בהכשרתם של צעירים יהודים כטייסים. בכספים שנתקבלו מהסוכנות היהודית ומידידי תנועת "החלוץ" בארצות הברית, נרכשו שלושה מטוסי אימון ובאמצעותם הודרכו שתי קבוצות שמנו יחדיו כ-20 חניכים, בשדה תעופה פרטי בהייטסטאון שבניו ג'רזי. המגמה הייתה להכשירם לקבלת רישיון טיס מסחרי, אולם מהלך האימונים הופסק פחות משנה לאחר תחילתו, עם כניסת ארצות הברית למלחמת העולם השנייה. רוב משתתפי הקורס הספיקו לגשת לבחינות טיס, אולם רק בודדים מהם קיבלו רישיון טיס מסחרי.
היה פעיל ב"הגנה" מאז בואו ארצה, ראש סיעת ההסתדרות וחבר המפקדה הארצית של ההגנה מטעמה החל ממאי 1946. לקראת הקמת המדינה כיהן כממלא מקום ראש המפקדה הארצית. מנהל התע"ש בשנים 1946–1947. משהוקמה מדינת ישראל התמנה למזכיר כללי של משרד הביטחון.
ביוני 1965, כשפרש דוד בן-גוריון ממפא"י והקים את רפ"י היה יזרעאלי אחד מהמצטרפים אליו.
יזרעאלי נפטר בשנת 1973 ונקבר בבית הקברות של קיבוץ אפיקים.
כתיבתו

פרסם מפעם לפעם מאמרים ב"דבר" ובעיתוני הנוער והחלוץ.
כתיבתו > ספריו

לפעמים: שירים, הוצאת עקד, 1959
בשליחות ביטחונית, הוצאת עם עובד, 1972.
הערות שוליים

↑  מת יוסף יזרעאלי, דבר, 29 במרץ 1973
↑  "פלוגת טיס", באתר חיל האוויר
| --- | --- |
בקרת זהויות :  NLI: 987007301358905171  ISNI: 0000 0000 6936 2182  VIAF: 97331310   WorldCat (עם VIAF): 97331310
מרגרט פורסטר

| --- | --- |
אין תמונה חופשית
 לידה:  25 במאי 1938 קרלייל, הממלכה המאוחדת 
 פטירה:  8 בפברואר 2016 (בגיל 77) לונדון, הממלכה המאוחדת 
 מדינה:  הממלכה המאוחדת 
 מקום לימודים:  סאמרוויל קולג', אוקספורד 
 שפות היצירה:  אנגלית 
 תחום כתיבה:  סיפורת
 יצירות בולטות:  יומנה של אישה רגילה 
 בן או בת זוג:  האנטר דייוויס (1960–?) 
 צאצאים:  קייטלין דייוויס 
 פרסים והוקרה:  עמית החברה המלכותית לספרות 
 
מרגרט פורסטר (באנגלית: Margaret Forster;‏ 25 במאי 1938 – 8 בפברואר 2016) הייתה סופרת בריטית, היסטוריונית ומבקרת ספרות. היא התפרסמה בגיל צעיר בזכות רומן שכתבה, בשנת 1965, בשם ג'ורג'י גירל (נערה ושמה ג'ורג'י).
ראשית חייה והשכלתה

פורסטר נולדה בשכונה של דיור ציבורי בקרלייל, שבצפון מערב בריטניה, למשפחה ממעמד הפועלים. אביה, ארתור פורסטר, היה מכונאי שעבד במפעל, ואמה, ליליאן (לבית הינד), הייתה עקרת בית שעבדה כפקידה לפני נישואיה.
פורסטר למדה בבית ספר תיכון לבנות בקרלייל (1949–1956), שהיה מוסד חינוכי לתלמידות מצטיינות. היא זכתה במלגה ללימודי היסטוריה בקולג׳ לנשים סומרוויל שבאוקספורד וסיימה את לימודיה שם בשנת 1960.
המשרה הראשונה שלה הייתה כמורה לאנגלית בבית הספר לבנות באיזלינגטון שבצפון לונדון, שם היא לימדה במשך שנתיים (1961-1963). במהלך תקופה זו החלה לכתוב, אך טיוטת הרומן הראשון שלה נדחתה.